[{"text_idx": "#000002", "text": "La urbetanoj, kiuj jam vekig\u0302is el sia tagmeza dormado pro la bruo, ekstaris tuj kiam ili au\u0306dis, ke benzinkamiono renversig\u0302is. Ili kaptis kiajn ajn ujon, sitelon, vazon, vazeton, skatlon, kiun ili trovis, kaj ekkuris al la loko de la akcidento."}, {"text_idx": "#000003", "text": "C\u0302iuj urbetanoj, de la ag\u0302o sep g\u0302is sepdek, kuris kvazau\u0306 en olimpika turniro, c\u0302iuj, viroj, virinoj kaj infanoj. De avoj kun unu piedo en la tombo, kiuj apenau\u0306 povis mars\u0302i kun bastono, g\u0302is beboj lernantaj mars\u0302i. C\u0302iuj kuris senspire."}, {"text_idx": "#000004", "text": "La sesdekjara s\u0302ofor de la benzinkamiono havis koratakon pro la varmego. La kamiono, kiu eliris el la vojo kaj renversig\u0302is, post du transkapig\u0302oj estis trenita kaj haltis meze de kampo en la flanko de la vojo kaj fendig\u0302is pro la saltoj. Tra la fendo elfluis benzino. La s\u0302oforo elj\u0302etig\u0302is de la antau\u0306a vitrofenestro c\u0302ar li ne portis sian sekurzonon kaj mortis surloke."}, {"text_idx": "#000006", "text": "Malpli ol dek minutojn post la akcidento, la c\u0302irkau\u0306o de la benzinkamiono popolamasig\u0302is. Neniu pensis pri la situacio de la s\u0302oforo. La imamo, kiu atingis la scenejon, unue iris trovi la s\u0302oforon. Kiam li konstatis ke li estis morta, li preg\u0302etis kaj tuj enmiksig\u0302is en la popolamaso."}, {"text_idx": "#000008", "text": "C\u0302u vi volas virinojn batalantajn kap-al-kape, virojn piedfrapantajn kaj vangofrapantajn unu la alian, avoj profitantaj la s\u0302ancon kaj molestantajn virinojn, junuloj batalantaj s\u0302irmite per benzino, au\u0306 infanojn malbenantajn unu la alian? Je unu momento, la blinda Ibrahim grimpis sur la supron de la benzinkamiono kun la helpo de siaj du filoj. Li kriis kiel eble plej lau\u0306te: \u201cKamparanoj! Nur au\u0306skultu min. Haltu la kverelon. Atendu... Au\u0306skultu min. Gesinjoroj, c\u0302ar la benzinkamiono nun estas en mia kampo, kiel vi vidas, ankau\u0306 la benzino apartenas al mi. C\u0302iuj tuj forlasu mian kampon. Foriru el mia propraj\u0302o. Eku! Sed antau\u0306 vi foriros malplenigu viajn ujojn!\u201d"}, {"text_idx": "#000009", "text": "\u201cFor hundo!\u201d iu diris, j\u0302etante la unuan s\u0302tonon. La s\u0302tono vundis la brovon de la blinda okulo de Ibrahim. Ibrahim apenau\u0306 eskapis la pluvon de s\u0302tonoj elsaltante el sur la benzinkamiono. La tumulto dau\u0306ris de kie g\u0302i c\u0302esis."}, {"text_idx": "#000010", "text": "C\u0302i-foje, la imamo grimpis sur la benzinkamiono pere de ununura forto. Li ekparolis kvazau\u0306 li estis predikanta: \u201cHo islama komunumo, je Dio, ne faru tion! Jen tio estas peko! G\u0302i estas malobservo de la rajtoj de aliaj! Tio, kion vi faras, estas formang\u0302i la rajton de servantoj de Dio! La puno en la alia mondo estis tre, tre granda, neniu de vi povos trakti g\u0302in! Se vi iros al la alia mondo sen ricevi konsenton de la posedanto de la benzinkamiono, vi returnos de la pordego de la paradizo... Se la posedanto ne donos konsenton, en la postmorta mondo, la pordoj de la paradizo fermig\u0302os sur via vizag\u0302o! Kaj por kio? por nur unu ujo de benzino! Ne faru tion, ni reiru al nia urbeto!\u201d"}, {"text_idx": "#000011", "text": "Neniu zorgis pri li... La interbatalado komencig\u0302is denove. La urbetestro pensis iomete pri \u201cc\u0302u mi surgrimpu sur la kamionon?\u201d, sed li ne kurag\u0302is je tio. Dume neniu alvokis la g\u0302endarmon au\u0306 ambulancon. Kiam la s\u0302oforo de unu el la preterpasantaj au\u0306toj kompatig\u0302is pro la okazajo kaj alvokis la numeron 112, la au\u0306toritatuloj eksciis pri la akcidento."}, {"text_idx": "#000017", "text": "\u2014 tradukis Vasil Kadifeli el Turkio"}, {"text_idx": "#000018", "text": "Vi povas legi la rakonton en la turka c\u0302i tie: Tanker"}]